ai4bharat/Pralekha huggingface dataset:
پیٹرولیم اور قدرتی گیس کی وزارت
ای-20 پٹرول
پٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں تحریری جواب میں بتایا کہ ای-20  پٹرول 80فیصد موٹر گیسولین فیول کے ساتھ 20فیصد اینہائیڈرس ایتھنول کا ایک مکسچر ہوتا ہے۔ حکومت درآمد پر انحصار کو کم کرنے، روزگار پیدا کرنے، کسانوں کو بہتر قیمت فراہم کرانے، متعلقہ ماحولیاتی فائدوں، فضلے کے بندوبست کے بہتر طریقوں کو فروغ دینے وغیرہ کے وسیع تر مقاصد کے ساتھ بایوفیولز کو فروغ دے رہی ہے۔ سرکاری شعبے کے آئل مارکیٹنگ کمپنیوں  نے 6فروری 2023 سے ای-20 پٹرول فروخت کرنا شروع کیا تھا اور اس وقت ملک بھر میں 1900 سے زیادہ خوردہ آؤٹ لیٹس پر ای-20 فیول فروخت کیا جارہا ہے۔ ‘ہندوستان میں ایتھنول بلینڈنگ کے لئے روڈ میپ 25-2020 ’سے متعلق مفصل رپورٹ ہندوستان میں 26-2025 تک 20فیصد ایتھنول بلینڈنگ کے ہدف کو پورا کرنے کیلئے رہنمائی فراہم کراتی ہے۔
۔۔۔۔۔۔۔۔۔۔۔
ش ح۔اگ ۔ع ن

(Visitor Counter : 36
نوجوانوں کے امور اور کھیل کود کی وزارت
تیرانداز کپل، کورونا وائرس کی جانچ میں پازیٹیو پائے گئے، لیکن فی الحال ان میں کورونا کے علامات نہیں ہیں
نئی دہلی:30 نومبر، 2020:تیرانداز کپل کورونا وائرس کی جانچ میں پازیٹیو پائے گئے ہیں، ابھی وہ آرمی اسپورٹس انسٹی ٹیوٹ پُنے میں جاری قومی تیر اندازی کیمپ کاحصہ ہیں۔ حالانکہ ان میں ابھی کورونا کے کوئی علامات نہیں نظر آرہے ہیں۔ ابھی وہ طبی ٹیم کی نگرانی میں ہیں۔
کپل 18 دنوں کی چھٹی پر تھے، چھٹی کے بعد کیمپ میں پہنچنے کے بعد اسپورٹس اتھارٹی آف انڈیا  کے ذریعے قائم کردہ معیاری آپریٹنگ طریقہ کار کے مطابق ان کی جانچ کی گئی۔ اس سے پہلے انہیں کوارنٹائن میں رکھا گیا تھا اور وہ کیمپ میں رہنے والے کسی دیگر کھلاڑی کے رابطے میں نہیں آئے تھے۔
م ن۔م ع۔ ع ن
U NO: 7684
(Visitor Counter : 103
خلا ء کا محکمہ
مرکزی وزیر ڈاکٹر جتیندر سنگھنے کہا ہے کہ اسرو خلائی سیاحت کی سمت مقامی صلاحیتوں کو فروغ دینے کے زیر عمل ہے، جس کے ذریعے انسانی خلائی پرواز کی صلاحیت کوزمین کے نچلے مدار  تک پہنچایا جا رہا ہے
خلا کا محکمہ  ایک جامع، مربوط خلائی پالیسی کا مسودہ تیار کرنے کے عمل میں ہے: ڈاکٹر جتیندر سنگھ
سائنس اور ٹیکنالوجی کے مرکزی وزیر مملکت ، ارضیاتی سائنس کے وزیر مملکت ، وزیراعظم کے دفتر میں، پرسنل، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے کہ اسرو زمین کے نچلے مدار  تک انسانی خلائی پرواز کی صلاحیت کی کار کردگی کے ذریعے خلائی سیاحت کے لیے مقامی صلاحیتوں کو فروغ دینے کے عمل میں ہے۔
آج راجیہ سبھا میں ایک تحریری سوال کے جواب میں ڈاکٹر جتیندر سنگھ نے کہا، انڈین نیشنل اسپیس پروموشن اینڈ آتھرائزیشن سینٹر  اِن –اسپیس بھی خلائی سرگرمیوں کو انجام دینے میں پرائیویٹ سیکٹر کی سرگرم شراکت کو فروغ دینے کی کوشش کرتا ہے، جس میں خلائی سیاحت بھی شامل ہے۔
خلائی سفارت کاری پر سوال کے تعلق سے وزیر موصوف نے کہا کہ ہندوستانی خلائی تحقیق کی تنظیم  خلائی سرگرمیوں کے مختلف شعبوں میں 61 ممالک کے ساتھ بین الاقوامی تعاون اور تعلقات کو آگے بڑھا رہی ہے۔
آپ کو یاد دلا دیں کہ انڈین نیشنل اسپیس پروموشن اینڈ آتھرائزیشن سنٹر  اِن –اسپیس کو خلائی شعبے کے تحت ایک سنگل ونڈو ایجنسی کے طور پر تیار کیا گیا ہےتاکہ نوجوان کاروباری اور خلائی سائنس کے شعبے میں دلچسپی رکھنے والے طلباء میں خلائی شعبے سے متعلق نجی شعبے کی سرگرمیوں کو فروغ دیا جا سکے اورانہیں اختیار دیا جا سکے۔
آئی این-ایس پی اے سی ای، اِن-اسپیس، ایسے طریقہ کار کے ساتھ سامنےآئے گا، جس سے نجی اداروں کے ساتھ آئی ایس آر او، اِسرو مراکز میں دستیاب تکنیکی سہولیات اور مہارت کا اشتراک ممکن ہو سکےگا۔
اسی سے متعلق ایک سوال کے جواب میں، ڈاکٹر جتیندر نے بتایا کہ خلاکا محکمہ ایک جامع، مربوط خلائی پالیسی کا مسودہ تیار کرنے کے عمل میں ہے، جس سے نجی بھارتی خلائی صنعت کی سرگرمیوں کو سمت فراہم ہوگی۔
وزارت خزانہ
مرکزی وزیر خزانہ محترمہ نرملا سیتا رمن نے مرکزی غیر راست ٹیکس اور محصولات بورڈ  کی جائزہ میٹنگ کی صدارت کی
خزانہ اور کارپوریٹ امور کی مرکزی وزیر محترمہ نرملا سیتا رمن نے آج یہاں مرکزی غیر راست ٹیکس اور محصولات بورڈ  کی جائزہ میٹنگ کی صدارت کی۔ اس جائزہ میٹنگ میں ریونیو سکریٹری، سی بی آئی سی کے چیئرمین اور سی بی آئی سی کے اراکین نے بھی حصہ لیا۔
اس جامع جائزہ میٹنگ میں ٹیکس سے متعلق سہولتوں، ٹیکس دہندگان کو فراہم کی جانے والی خدمات، کاروباری دنیا کی شکایات کا ازالہ ؛ ضابطے سے متعلق معاملات اور بنیادی ڈھانچہ پروجیکٹوں کو حتمی شکل دینا اور قومی اکیڈمی آف کسٹمز، غیر راست ٹیکس اور نارکوٹکس  کے پلاس مدرم کیمپس کی پیش رفت سمیت مختلف امور پر احاطہ کیا گیا۔
وزیر خزانہ نے ٹیکس دہندگان کو فراہم کی جانے والی خدمات میں مسلسل اصلاح کی ضرورتوں پر زور دیا۔ شکایات کے ازالے سے متعلق، محترمہ سیتا رمن نے یہ توقع ظاہر کی کہ ہر ایک حلقے میں کاروبار اور صنعتی دنیا کے ان اراکین کے ساتھ بات چیت کی جائے جو جی ایس ٹی ایکو نظام کا حصہ ہیں تاکہ ان کے مسائل اور سجھاؤں کے بارے میں جانکاری حاصل کی جا سکے، اور ان کے لیے حل کے لیے منظم طریقے سے نشاندہی کی جا سکے۔انہوں نے شکایات کے ازالے کی کوالٹی میں بہتری کے لیے شکایتوں کے ازالے کے بارے میں ردعمل کے لیے ایک نظام قائم کرنے کی بھی ہدایت دی۔
جائزے کے دوران، وزیر خزانہ کو سال 2022-23 کے لیے مجموعی غیر راست ٹیکس وصولی میں حتمی مالی حصولیابی کے بارے میں جانکاری دی گئی جو کہ 13.82 لاکھ روپئے [مالی سال 2021-22 کے 12.89 لاکھ کروڑ روپئے مقابلے میں] کے بقدر تھی۔ جی ایس ٹی کے بارے میں، سال 2022-23 کے لیے اوسط مجموعی ماہانہ وصولی 1.51 لاکھ کروڑ روپئے کے بقدر تھی اور ماہانہ جی ایس ٹی مالیہ وصولی لگاتار 12 مہینوں میں 1.4 لاکھ کروڑ روپئے سے تجاوز کر گئی۔
وزیر خزانہ نے سی بی آئی سی کو آئندہ ہفتے تک جی ایس ٹی ریٹرن کی خودکار جانچ شروع کرنے اور تکنالوجی کے افزوں استعمال کے ذریعہ ٹیکس دہندگان کی بنیاد میں اضافہ کرنے کے لیے ایک لائحہ عمل نافذ کرنے کی ہدایت دی۔فرضی بلنگ/ ان پٹ ٹیکس کریڈٹ  کے خلاف مہم کو تیز کرنے سے متعلق، محترمہ سیتا رمن نے یہ امید جتائی کہ سی بی آئی سی پہلے سے درج شدہ معاملات کی ٹائپولوجی کا مطالعہ کرکے جامع طور سے بنیادی وجوہات کا جائزہ لے سکتی ہے اور خطرے کو دور کرنے اور ان کے وقوع پذیر ہونے سے روکنے کے لیے تکنالوجی پر مبنی حل کے بارے میں اپنی سفارشات دے سکتی ہے۔
وزیر خزانہ نے سی بی آئی سی کو ملازمین کی فلاح و بہبود کے لیے اقدامات کرنے کی بھی صلاح دی۔ کیڈر کی تنظیم نو، صلاحیت کی تعمیر اور تربیت، بروقت ترقی اور تادیبی معاملات میں مؤثر اور بروقت کارروائی پر تبادلہ خیال کیا گیا۔
سی بی آئی سی نے محترمہ سیتا رمن کو کسٹمز کوآپریشن فنڈ  کے تحت کی جانے والی سرگرمیوں کے بارے میں بھی آگاہ کیا جس کا استعمال ورلڈ کسٹمز آرگنائزیشن  کے ممبران کے درمیان صلاحیت سازی کے اقدامات کی حمایت کے لیے کیا جاتا ہے۔
زراعت اور کاشتکاروں کی فلاح و بہبود کی وزارت
ملک بھر کی ریاستوں میں زرعی قوانین کا خیر مقدم کیا گیا ۔ نریندر سنگھ تومر
اترپردیش کی بھارتیہ کسان یونین  نے زرعی قوانین کی حمایت کی
حکومت حقیقی کاشتکار یونینوں سے بات چیت جاری رکھنے کی خواہاں
اترپردیش کی بھارتیہ کسان یونین  کے اراکین نے آج کرشی بھون میں مرکزی وزیر برائے زراعت اور کسان بہبود جناب نریندر سنگھ تومر سے ملاقات کی۔ یونین کے لیڈروں نے زرعی قوانین کا خیرمقدم کیا اور کہا کہ یہ قوانین کاشتکاروں کے لئے مفید ہیں۔ حالانکہ، انہوں نے زرعی قوانین اور کم از کم امدادی قیمت  سے متعلق اپنے سجھاؤ کے ساتھ وزیر موصوف کو ایک میمورنڈم پیش کیا۔
وزیر زراعت جناب نریندر سنگھ تومر نے زرعی قوانین کی حمایت میں آگے آنے کے لئے یونین کے لیڈروں کا شکریہ ادا کیا۔ وزیر موصوف نے کہا کہ زرعی قوانین کا ملک بھر کی ریاستوں میں خیرمقدم کیا گیا ہے۔ انہوں نے مزید کہا کہ حکومت حقیقی کاشتکار یونینوں کے ساتھ بات چیت جاری رکھنے کی خواہش مند ہے اور کھلے ذہن کے ساتھ حل تلاش کرنا چاہتی ہے۔ انہوں نے کہا کہ ایم ایس پی یس ایک انتظامی فیصلہ ہے اور یہ اسی طرح جاری رہے گا۔
بھارتیہ کسان یونین  نے تجویز پیش کی کہ کسانوں کو تنازعہ کی صورت میں سول عدالت جانے کا متبادل فراہم کیا جائے۔ انہوں نے مزید ایک سجھاؤ پیش کرتے ہوئے کہا کہ چھوٹے شہروں اور مواضعات میں کاشتکاروں کے حقوق کو تحفظ فراہم کرانے کی غرض سے پنچایت کے سربراہ کو منڈی کے سربراہ کے برابر اہمیت دی جانی چاہئے۔ لازمی اشیا ایکٹ کے معاملے میں، انہوں نے تجویز پیش کی کہ اس ایکٹ کی مدد سے ذخیرہ اندوزی اور کالابازاری کو روکنا چاہئے۔
یونین لیڈروں نے ریاست اترپردیش میں سینچائی کے لئے بجلی کی شرحوں میں تخفیف کرنے اور لمبی مدت کے لئے بجلی فراہم کرانے کے لئے کہا۔ انہوں نے کہا کہ فصلوں کے معیار کو حصولیابی مراکز میں طے کیا جانا چاہئے تاکہ کاشتکار کو اپنی مصنوعات فروخت کرنے میں کسی طرح کی پریشانی کا سامنا نہ کرنا پڑے۔
اقلیتی امور کی وزارتت
وقف جائیدادیں
یہ وزارت ، سینٹرل وقف کونسل  کے ذریعے دو اسکیمیں ،  قومی وقف بورڈ ترقیاتی اسکیم  اور  شہری وقف سمپتی وِکاس یوجنا  کو نافذ کر رہی ہے ۔ کیو ڈبلیو بی ٹی ایس کے تحت افرادی قوت یعنی اسسٹنٹ پروگرامر ، جی آئی ایس – ڈجیٹائزیشن سپر وائزر ، موٹیشن اسسٹنٹ ، متولی چینچ سپورٹ اسسٹنٹ ، متولی ریٹرن سپورٹ اسسٹنٹ ، لیزنگ سپورٹ اسسٹنٹ ، لیٹیگیشن ٹریکنگ سپورٹ اسسٹنٹ ، زونل وقف آفیسر ، سروے اسسٹنٹ اور ڈاٹا اینٹری آپریٹر ، ویڈیو کانفرنسنگ کی سہولت کے قیام ، مرکزی ، سینٹرلائزڈ کمپیوٹنگ فیسیلٹی  اور انٹر پرائز ریسورس پلاننگ  جیسے ایس ڈبلیو بی کے بہتر انتظام کے حل فراہم کرنے کے لئے مالی امداد فراہم کی جاتی ہے ۔ اس وزارت نے وقف سے متعلق بندوبست / مقدمات کی ٹریکنگ ، وقف جائیدادوں کا کمپوٹرائزیشن اور ڈجیٹائزیشن ، وقف جائیدادوں پر تجاوزات کو روکنے کے لئے اور وقف جائیدادوں کی میپنگ کے لئے جغرافیائی انفار میشن سسٹم  ایک مخصوص آن لائن پورٹل ، ڈبلیو اے ایم ایس آئی  تیار کیا گیا ہے ۔ اب تک ڈبلیو اے ایم ایس آئی رجسٹریشن ماڈیول میں 794875  غیر منقولہ وقف جائیدادوں کا اندراج کیا جا چکا ہے اور 244006  وقف جائیدادوں کی جی آئی ایس میپنگ کی جا چکی ہے ۔ پہلی مرتبہ 332344  وقف جائیداوں کے ریکارڈ کو ڈیجیٹل شکل دی گئی ہے۔ ایس ڈبلیو ایس وی وائی کے تحت وقف اداروں / وقف بورڈوں کو اقتصادی طور پر مفید پروجیکٹوں پر کام کرنے ، جیسے وقف زمین پر تجارتی کمپلیکس ، شادی ہال ، اسپتال ، کولڈ اسٹوریج وغیرہ تعمیر کرنے کے لئے بغیر سود کے قرض فراہم کیا گیا ہے ۔
اس وزارت کے تحت قانونی ادارے سینٹرل وقف کونسل  نے منتخب ایس ڈبلیو بی میں کامن سروس سینٹر  قائم کرنے کی تجویز رکھی ہے ۔ ان سی ایس سی کو پروجیکٹ نافذ کرنے والی ایجنسیوں  کے ذریعے چلایا جائے گا ۔ ہر پی آئی اے کو زیادہ سے زیادہ 10 لاکھ روپئے سالانہ کی امداد فراہم کی جائے گی ۔ سی ایس سی کا مقصد لڑکیوں سمیت مسلمان بچوں کو ، جن کا تعلق غریب اور کمزور طبقے سے ہے ، ایڈمیشن ، درخواست دینے اور دستاویزات کی اَپ لوڈنگ سمیت آن لائن سہولیات فراہم کرکے فائدہ پہنچایا جائے گا ۔
یہ معلومات آج اقلیتی امور کے مرکزی وزیر جناب مختار عباس نقوی نے لوک سبھا میں ایک تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3146
(Visitor Counter : 67
محنت اور روزگار کی وزارت
ای پی ایف 1995 کے تحت اسکیم سرٹیفکیٹ کے لیے درخواست دینے کی سہولت اب امنگ ایپلی کیشن پر بھی فراہم ہے
ای پی ایف او خدمات سے سب سے زیادہ فائدہ امنگ ایپ پر اٹھایا گیا ہے۔ اگست 2019 کے بعد ایپ کو ملے 47.3 کروڑ ہٹس میں سے 41.6 کروڑ یا 88 فیصد ای پی ایف او خدمات کے متعلق تھے
نئی دہلی،28 ستمبر، یونائیٹیڈ موبائل ایپلی کیشن فار نیو ایج گورننس  کے سلسلے میں ای پی ایف کے کھاتے داروں کے درمیان سب سے زیادہ جوش وخروش دیکھنے کو مل رہا ہے اور انھوں نے وبائی بیماری کووڈ-19 کے دوران اپنے گھروں سے بغیر کسی دشواری کے ان خدمات کا فائدہ اٹھایا ہے۔ امنگ ایپ پر پہلے سے موجود 16 خدمات میں اضافہ کرتے ہوئے ای پی ایف او نے اب ایک اور سہولت کا آغاز کیا جس کے تحت ای پی ایش ممبر ایمپلائیز پنشن اسکیم 1995 کے تحت اسکیم سرٹیفکیٹ کے لیے درخواست دے سکتے ہیں۔
اسکیم سرٹیفکیٹ ان ممبروں کو جاری کیا جاتا ہے جو اپنا ای پی ایف کنٹری بیوشن واپس لے لیتے ہیں لیکن ای پی ایف او میں اپنی رکنیت برقرار رکھنا چاہتے ہیں تاکہ ریٹائرمنٹ کے وقت انھیں پنشن کے فائدے مل سکیں۔ کوئی شخص پنشن کا حقدار اسی صورت میں ہوتا ہے جب وہ 1995 کی ایمپلائیز پنشن اسکیم کا کم از کم 10 سال تک مسلسل ممبر رہا ہو۔ نئی ملازمت اختیار کرتے وقت اسکیم سرٹیفکیٹ کے ذریعے یہ یقینی بنایا جاتا ہے کہ اس کی پچھلی پنشن ایبل سروس کو نئے مالک کے ساتھ کی جانے والی قابل پنشن ملازمت میں جوڑ دیا جائے، اس طرح پنشن کے فائدے کی رقم بڑھ جاتی ہے۔ اس کے علاوہ اسکیم سرٹیفکیٹ اس وقت بھی فیملی ارکان کے لیے مفید ہوتا ہے جب وہ مجاز ممبر کی بے وقت موت کی صورت میں فیملی پنشن سے فائدہ ا ٹھانا چاہیں۔
امنگ ایپ کے ذریعے اسکیم سرٹیفکیٹ کے لیے درخواست دینے کی آسانی سے ممبروں کو جسمانی طور پر جاکر درخواست دینے سے راحت مل جائے گی، خاص طور پر وبائی بیماری کے دور میں اور اس طرح ان کا غیرضروری قانون کام بھی ختم ہوجائے گا۔ اس سہولت سے 5.89 کھاتے داروں کو فائدہ ہوگا۔ امنگ ایپ پر اس سروس سے فائدہ اٹھانے کے لیے ایک سرگرم یونیورسل اکاؤنٹ نمبر  اور ای پی ایف او کے ساتھ رجسٹرڈ ایک موبائل نمبر کی ضرورت ہوگی۔
کھاتے داروں کے دروازے تک جدید ٹیکنالوجی کو کامیابی کے ساتھ پہنچانے سے ای پی ایف او امنگ ایپ پر انتہائی مقبول سروس پرووائڈر ثابت ہوا ہے۔ اگست 2019 سے اس ایپ پر جو 47.3 کروڑ ہٹس ہوئے ہیں ان میں 41.6 کروڑ یا 88 فیصد ای پی ایف او خدمات کے لیے تھے۔ بھارت میں جہاں موبائل فون کے ذریعے ڈیجیٹل کنیکٹیویٹی میں زبردست اضافہ ہو رہا ہے، ای پی ایف او زیادہ سے زیادہ خدمات کو ممبروں کے لیے ڈیجیٹل اعتبار سے امنگ ایپلی کیشن کے ذریعے دور دراز کے علاقوں تک میں قابل رسائی بنا رہا ہے۔امنگ کے بارے میں:
امنگ  کو الیکٹرانک اور اطلاعاتی ٹیکنالوجی کی وزارت اور نیشنل ای گورننس ڈویژن  نے تیار کیا ہے تاکہ بھارت میں موبائل کے چلن کو رفتار دی جاسکے۔
امنگ تمام بھارتی شہریوں کے لیے پورے ملک میں ای گورننس خدمات کی دستیابی کے لیے ایک اکیلا پلیٹ فارم ہے۔ یہ خدمات مرکزی حکومت سے مقامی حکومت کے اداروں تک اور دیگر شہریوں کی خدمات سے متعلق ہے۔
|
وزارت خزانہ
|
سرکاری مالی بلوں کے اجرا کا نظر ثانی شدہ نظام الاوقات

نئی دہلی،17,- اپریل 2020/بھارت سرکار کی نقدی کی صورتحال کا جائزہ لینے کے بعد حکومت نے ریزروبینک آف انڈیا کے مشورے سے جون 2020 کوختم ہونے والی سہ ماہی کی باقی ماندہ مدت کے لئے مالی بلوں کے اجرا سے متعلق نظر ثانی شدہ رقمیں مشتہر کرنے کا فیصلہ کیا ہے جس کی تفصیل مندرجہ ذیل ہے۔کروڑ میں
|
|
مالی سال 21-2021 کی سہ ماہی کی باقی ماندہ کے لئے مالی بلوں کانظر ثانی شدہ نظام الاوقات


|
|
اجرا کی تاریخ
|
|
91 دن
|
|
182 دن
|
|
364 Days
|
|
Total
|
|
22 اپریل 2020
|
|
15,000
|
|
16,000
|
|
14,000
|
|
45,000
|
|
29 اپریل, 2020
|
|
15,000
|
|
16,000
|
|
14,000
|
|
45,000
|
|
06 اپریل, 2020
|
|
15,000
|
|
16,000
|
|
14,000
|
|
45,000
|
|
13 مئی, 2020
|
|
15,000
|
|
16,000
|
|
14,000
|
|
45,000
|
|
20 مئی, 2020
|
|
15,000
|
|
16,000
|
|
14,000
|
|
45,000
|
|
27 مئی, 2020
|
|
15,000
|
|
16,000
|
|
14,000
|
|
45,000
|
|
03 جون, 2020
|
|
15,000
|
|
16,000
|
|
14,000
|
|
45,000
|
|
10 جون, 2020
|
|
15,000
|
|
16,000
|
|
14,000
|
|
45,000
|
|
17 جون, 2020
|
|
15,000
|
|
16,000
|
|
14,000
|
|
45,000
|
|
24 جون, 2020
|
|
15,000
|
|
16,000
|
|
14,000
|
|
45,000
|
|
میزان
|
|
150,000
|
|
160,000
|
|
140,000
|
|
450,000
بھارت سرکار /ریزروبینک آف انڈیا مالی بلوں کے اجرا کے لئے مشتہر شدہ رقموں میں تبدیلی کے سلسلہ میں لچکدار رویہ اپنانے کا سلسلہ جاری رکھیں گے۔ اس کا انحصار مارکیٹ کے حالات اور دیگر متعلقہ امور کے تعلق سے سرکار کی ضرورتوں پر ہوگا۔ اس طرح اگر حالات کا تقاضہ ہوا تو نظام الاوقات میں تبدیلی کی جاسکتی ہے۔ اس تقاضے میں بیچ میں آنے والی چھٹیاں شامل ہیں۔ اس طرح کی کوئی تبدیلی ہونے کی صورت میں باقاعدہ اخباری ریلیز کے ذریعہ اطلاع فراہم کی جائے گی۔
مالی بلوں کا اجرا عام نوٹی فکیشن نمبر F.No.4–W&M/2018 مجریہ 27 مارچ 2018 میں دی گئی شرائط کے مطابق ہوگا۔
یہ نوٹی فکیشن بھارت سرکار نے جاری کیا تھا اور اس میں وقتاً فوقتاً تبدیلی کی گئی ہے۔
م ن۔ ج۔ ج
Uno-1815
ریلوے کی وزارت
بھارتی ریلوے آئندہ 24 گھنٹے میں 140 میٹرک ٹن سے زیادہ رقیق آکسیجن پہنچائے گی
70 میٹرک ٹن رقیق طبی آکسیجن لے کر ایک آکسیجن ایکسپریس آج رات دلی کیلئے روانہ ہوگی
بھارتی ریلوے نے ممکنہ آکسیجن نقل و حمل کے لئے کئی راستوں کا انتخاب کیا ہے
ریمپس اور ریکس تیارہیں
بھارتی ریل، مشن موڈ میں، آئندہ 24 گھنٹے میں ، 140 میٹرک ٹن سے زیادہ رقیق آکسیجن پہنچانے جا رہی ہے۔ فی الحال 9 ٹینکر پہلے سے ہی اس کام میں لگے ہیں، جن میں سے 5 آج رات لکھنؤ پہنچیں گے۔ رقیق طبی آکسیجن ، کے باقی 4 کنٹینر، جو پہلے ہی بوکارو سے چل چکے ہیں، کل صبح سویرے لکھنؤ پہنچنے کی امید ہے۔
اب تک، آکسیجن ایکسپریس ریل گاڑیاں ممبئی سے وِزاگ کے درمیان ناگپور کے راستے ناسک تک اور لکھنؤ سے بوکارو تک اور واپسی کے لئے چلی ہیں۔اب تک تقریباً 150 ٹن رقیق آکسیجن والے کُل 10 کنٹینروں کی ڈھلائی کی جا چکی ہے۔
حال میں ، 9 ٹینکرپہلے سے ہی راستے میں ہیں۔ ان میں سے 5 ٹینکر آج رات تک لکھنؤ پہنچ جائیں گے اور رقیق طبی آکسیجن کے باقی 4 کنٹینر جو پہلے ہی بوکارو سے چل چکے ہیں، آج رات لکھنؤ پہنچنے کی امید ہے۔
4 ٹینکروں  کو لے کر ایک آکسیجن ایکسپریس ریل گاڑی آج رات چھتیس گڑھ کے رائے گڑھ سے دلی کیلئے روانہ ہوگی۔
بھارتی ریلوے نے دلی حکومت کو روڈ ٹینکروں کے حصول کیلئے مطلع بھی کر دیا ہے۔ بھارتی ریلوے، درگاپور سے دلی تک کنٹینر ویگنوں کے ذریعے آکسیجن کنٹینروں کی نقل و حمل کے لئے بھی تیار ہے۔
بھارتی ریلوے درج ذیل راستوں سے آکسیجن لے جانے کیلئے پوری طرح سے تیار ہے:
مہاراشٹر میں مزید رقیق طبی آکسیجن کی فراہمی کے لئے، بھارتی ریل نے جام نگر سے ممبئی تک اور وِزاگ ؍ انگل سے ناگپور ؍ پنے کے لئے آکسیجن کے نقل و حمل کا منصوبہ بنایا ہے۔
بھارتی ریل نے تلنگانہ کو رقیق طبی آکسیجن پہنچانے کے لئے انگل سے سکندرآباد تک کے راستوں کی نقشہ بندی کی ہے۔
آندھرا پردیش کے لئے، بھارتی ریل نے رقیق طبی آکسیجن کو انگل سے وجے واڑا تک لے جانے کا منصوبہ بنایا ہے۔
مدھیہ پردیش کے لئے، بھارتی ریل نے لکوڈ میڈیکل آکسیجن کے نقل و حمل کے لئے جمشید پور سے جبل پور تک والے راستے کو اختیار کیا ہے۔
ایک کرایوجینک کارگو ہونے کے ناتے لکوڈ آکسیجن کی گاڑیوں میں کئی حدبندیاں ہوتی ہیں، جیسے کہ اس کو لے جانے کے لئے زیادہ سے زیادہ رفتار، رفتار کو بہت زیادہ یا بہت کم کرنا اور لوڈنگ سے متعلق پابندیاں جیسے رقیق آکسیجن کی دستیابی اور لوڈنگ ریمپس وغیرہ۔ رقیق آکسیجن کی نقل و حمل کے لئے راستوں کے انتخاب  کے سلسلے میں اس راستے میں زیادہ سے زیادہ کلیئرنس کی دستیابی کو بھی ملحوظ خاطر رکھنا پڑتا ہے۔
وزارت اطلاعات ونشریات
سرکردہ اداکار بسواجیت چٹرجی کو بھارت کے 51ویں بین الاقوامی فلم فیسٹول کی اختتامی تقریب میں انڈین پرسنلٹی آف دی ایئرکی حیثیت سے سرفراز کیاگیا
بنگلہ دیش اوربھارت ایک ہیں ، علیحدہ نہیں
نئی دہلی،24جنوری:گوامیں بھارت کے 51ویں بین الاقوامی فلم فیسٹول میں ہندی اور بنگالی سنیما کے سرکردہ اداکار، فلم ساز، ہدایت کاراورگلوکارجناب بسواجیت چٹرجی کو آج 24جنوری 2021کو سال کی بہترین شخصیت کے ایوارڈ سے نوازاگیاہے ۔ گوا کے گورنر جناب بھگت سنگھ کو شیاری گوا کے وزیراعلیٰ ڈاکٹرپرمود ساونت اور ماحولیات ، آب وہوا میں تبدیلی اورجنگلات محکموں کے وزیرشری بابل سپریو نے آج فلم فیسٹول کی اختتامی تقریب میں سرکردہ اداکارکو یہ ایوارڈ پیش کیا۔
اطلاعات ونشریات کے مرکزی وزیرجناب پرکاش جاوڈیکرنے 16جنوری ، 2021کو فیسٹول کی اختتامی تقریب میں اس ایوارڈکا اعلان کیاتھا۔
اس موقع پراظہارخیال کرتے ہوئے سرکردہ اداکارنے کہا‘‘ میں اس باوقار ایوارڈ سے نوازے جانے پر تہہ دل سے بھارت سرکار اور اطلاعات ونشریات کی وزارت کا شکریہ اداکرتاہوں ۔ ہمیإ معلوم ہواہے کہ اس سال بنگلہ دیش توجہ کا ملک ہے ،وہ ملک جس کے ساتھ میرے گہرے روابط ہیں ۔ جب بنگلہ دیش پرحملہ ہوا تو ممتاز ہدایتکاررت وک گٹک ، ممبئی می ںمیرے ساتھ تھے اورہم بنگابندھوشیخ مجیب الرحمان کی تقریروں سے ترغیب حاصل کرتے تھے اس وقت رت وک دا کی تجویز کے مطابق ہم نے ایک دستاویزی فلم ، ‘‘دیئرفلوز پدما ، دی مدرریور’’ بنائی ۔ میں بعد میں ڈھاکہ گیااوربنگلہ بندھو شیخ مجیب الرحمٰن کو یہ فلم پیش کی ۔میں نے ان کے دفترمیں گرودیورابندرناتھ ٹیگوراورنیتا جی سبھاشند ربوس کی دوپینٹگس دیکھیں ۔ مجھے بنگلہ دیش سے جو محبت ملی اسے میں کبھی بھی نہیں بھول سکتا۔ بنگلہ دیش اوربھارت ایک ہیں ۔ہم آپس میں بھائی ہیں ، ہم الگ الگ نہیں ہیں ۔’’
بسواجیت چٹرجی نے گلوکاراورفلم ساز ہیمنت کمارکا ذکرکرتے ہوئے ان کے احسان مند ہونے کا اظہارکیا۔ جوانھیں بنگلہ دیش سے ممبئی لائے تھے ۔
اس موقع پرایک ویڈیو کی نمائش کی گئی جس میں سرکردہ اداکار کو زندگی میں اور خاص طورپر ایک فن کارکی حیثیت سے حاصل کی گئی حصولیابیوں کے بارے میں اظہارخیال کرتے ہوئے دکھایاگیاتھا۔ :‘‘ایک فن کارکی حیثیت سے ، ایک اداکار کی حیثیت سے میں کچھ بننا چاہتاتھا۔ میں ایک ایسااداکاربننا چاہتاتھا جو پورے بھارت کا ہو، اورجو محض مغربی بنگال میں ایک اداکارکے طورپر معروف نہ ہو۔ اگرکوئی صمیم قلب سے پراعتماد ہوکہ وہ کچھ حاصل کرنے میں کامیاب ہوجائےگا ، اپنے آپ پرپورا بھروسہ رکھے اوراپنی منتخبہ راہ عمل سے نہ بھٹکے تو وہ شخص یقیناکامیابی حاصل کرےگا۔ اگرآپ کو کسی کردارکی پیش کش ہوتی ہے توآپ اس کردارکو اس طرح اداکریں کہ جیسے آپ اس رول کے لئے منتخب کئے جانے والے بہترین شخص ہیں ۔ ایک فنکارکی کوشش اورلگن بالکل آخرتک ختم نہیں ہوتی ۔’’
بسواجیت کو فلم ‘‘ بیس سال بعد ’’ میں کماروجے سنگھ کے کردار ، موسیقی ریزفلم ‘‘کہرہ ’’ میں راجہ امت کمار سنگھ کے کردار، رومانٹک فلم ‘‘اپریل فول ’’ میں اشوک ، ‘‘نائب ان لندن میں ’’ جیون ، ‘‘دوکلیاں ’’میں شیکھر، اورفلم قسمت میں وکی اور‘‘میرے صنم ’’میں رمیش کمارکے کردارکے لئے
جاناجاتاہے ۔
انھوں نے فلموں میں عام طورپر اپنے زمانے کی بہترین اداکاراؤں جیسے آشاپاریکھ ، وحیدہ رحمان ، ممتاز، مالاسنہا اورراجشری کے ساتھ کام کیاہے ۔ ان کی کچھ مشہوربنگالی فلموں میں ‘‘چورنگی ’’  اوراتم کمار کے ساتھ ‘‘گڑھ نسیم پور’’ اورکافی بعد میں ‘‘ سری مان پرتھوی راج ’’  ‘‘ جے باباتارک ناتھ ’’اور امرگیتی  شامل ہیں ۔ 1975میں بسواجیت چٹرجی نے خود اپنی فلم ‘‘ کہتے ہیں مجھ کو راجہ ’’ بنائی اوراس فلم کی ہدایت بھی دی ۔ اداکاراور ہدایت کات ہونے کے علاوہ وہ ایک گلوکاراور فلم ساز بھی رہے ہیں ۔
قبائیلی امور کی وزارت
قبائلی امور کی وزارت نے درج فہرست قبیلہ کے ممبران پارلیمنٹ اور قبائلی پدم ایوارڈ یافتگان کو اعزاز سے نوازا
وزیر اعظم کا ہر ایک کے لیے ایک بھارت شریشٹھ بھارت اور سب کا ساتھ سب کا وکاس سب کا وشواس کا پیغام ہمارے امرت کال کے سفر کے ذریعے قبائلی لوگوں کے خوابوں، امیدوں اور خواہشوں کو پورا کرے گا
محترمہ دروپدی مرمو کی تاریخی جیت اور ان کے ہندوستان کے 15ویں صدر بننے کا جشن مناتے ہوئے قبائلی امور کی وزارت نے آج نئی دہلی کے نیشنل ٹرائبل ریسرچ انسٹی ٹیوٹ میں ملک بھر کے قبائلی پدم ایوارڈ یافتگان اور درج فہرست قبیلہ سے تعلق رکھنے والے ممبران پارلیمنٹ کی ضیافت کی۔
وزارت نے قبائلی برادریوں کی فلاح و بہبود اور ترقی کے لیے بیش قیمتی تعاون دینے والے، درج فہرست قبیلہ سے تعلق رکھنے والے پدم ایوارڈ یافتگان کی اعزازیہ تقریب منعقد کی۔ اس کے علاوہ، نیشنل ٹرائبل انسٹی ٹیوٹ میں پدم ایوارڈ یافتگان کے ساتھ ایک اوپن ہاؤس خصوصی بات چیت بھی منعقد کی گئی تھی۔
قبائلی امور کے مرکزی امور، جناب ارجن منڈا؛ قبائلی امور کی وزیر مملکت محترمہ رینوکا سنگھ؛ اقلیتی امور کے مرکزی وزیر مملکت جناب جان برلا، اسٹیل کی وزارت کے مرکزی وزیر مملکت پھگن سنگھ کولستے، قبائلی امور کے عہدیدار، ڈی جی این ٹی آر آئی اور دیگر اہم شخصیات اس خصوصی موقع پر موجود تھیں۔
اس موقع پر موجود پدم ایوارڈ یافتگان نے اپنے بیش قیمتی تجربات اور جدوجہد کے اپنے سفر کے بارے میں لوگوں کو بتایا۔
اس موقع پر قبائلی امور کے مرکزی وزیر، جناب ارجن منڈا نے کہا کہ آج پدم ایوارڈ یافتگان سے ان کی زندگی کے سفر کے بارے میں سننا ایک بڑا تجربہ رہا۔
انہوں نے مزید کہا کہ پدم ایوارڈ یافتگان اور ان کا سفر اور ان کی حصولیابیاں ہر ایک کے لیے حوصلے کا ذریعہ ہیں۔ انہوں نے معاشرہ کے لیے کافی کچھ کیا ہے۔ جناب ارجن منڈا نے کہا کہ جن لوگوں نے زمین پر تبدیلی پیدا کی ہے ہمیں ان کی عزت افزائی ضرور کرنی چاہیے۔
انہوں نے مزید کہاکہ ہمیں قبائلی عوام اور قبائلی معاشرہ کی زندگیوں کو India@75 سے India@100 تک لے جانے کے لیے ان ایوارڈ یافتگان سے سبق لینا چاہیے۔ وزیر موصف نے کہا کہ وزیر اعظم نے ہر ایک کے لیے ایک بھارت شریشٹھ بھارت اور سب کا ساتھ سب کا وکاس سب کا وشواس کا پیغام دیا ہے، جو ہمارے امرت کال کے سفر کے ذریعے قبائلی عوام کے خوابوں، امیدوں اور خواہشوں کو پورا کرے گا۔
قبائلی امور کے مرکزی امور نے وزارت کی اسکیموں اور پروگراموں کے بارے میں قبائلی ممبران پارلیمنٹ اور وزارت کے عہدیداروں کے ساتھ ایک تجزیاتی میٹنگ کی صدارت بھی کی۔
بات چیت کے دوران قبائلی کاز کو آگے بڑھانے کی کوششوں کے اثرات اور ان کی مجموعی ترقی پر خاص توجہ مرکوز کی گئی اور ان پر تفصیل سے بات چیت ہوئی۔
یہ پروگرام ہندوستان کی قبائلی برادریوں کے لیے تعاون، اشتراک اور ترقی کو مضبوط کرنے کا ایک اور سنگ میل ہے اور یہ ہندوستان میں برابری اور اتحاد کے طویل مدتی رشتے کو مزید مضبوط بنائے گا۔
صدر جمہوریہ کا سکریٹریٹ
پریس اعلامیہ
نئی دہلی، 09؍ ستمبر :صدرجمہوریہ ہند نے محترمہ بیبی رانی موریہ کا اتراکھنڈ کے گورنر کے عہدے سے دیاگیا استعفیٰ منظورکرلیاہے ۔
2-صدرجمہوریہ ہند درج ذیل تقرریوں کا اعلان کرتے ہوئے خوشی محسوس کرتے ہیں :
- جناب بنواری لال پروہت کو ،جو تمل ناڈو کے گورنرہیں اورپنجاب کے گورنرکا اضافی چارج بھی سنبھالے ہوئے ہیں ، پنجاب کے مستقل گورنرکے طورپر مقررکیاگیاہے ۔
- ناگالینڈ کے گورنر جناب آراین روی کو تمل ناڈوکا گورنر مقررکیاگیاہے ۔
- لیفٹیننٹ جنرل گرمیت سنگھ پی وی ایس ایم ، یووائی ایس ایم ، اے وی ایس ایم ، وی ایس ایم  کو اتراکھنڈ کا گورنر مقررکیاگیاہے اور
- پروفیسرجگدیش مکھی ، گورنرآسام کو کوئی مستقل انتظام ہونے تک ناگالینڈ کے گورنرکی اضافی ذمہ داریاں نبھانے کے لئے مقررکیاگیاہے ۔
3-مذکورہ بالا تقرریاں ان افراد کے اپنے عہدوں کی ذمہ داریاں سنبھالنے کی تاریخ سے نافذالعمل ہوں گی ۔
وزیراعظم کا دفتر
وزیراعظم نے معروف گلوکارہ لتا منگیشکر کے انتقال پر اظہار تعزیت کیا
وزیراعظم جناب نریندر مودی نے معروف گلوکارہ لتا منگیشکر کے انتقال پر گہرے رنج وغم کا اظہار کیا۔ وزیراعظم نے ان کے خاندان سے بات کرتے ہوئے اظہار ہمدردی کیا۔ وزیراعظم نے کہا کہ آنے والی نسلیں انہیں بھارتی ثقافت کی ایک عظیم شخصیت کے طور پر ہمیشہ یاد رکھیں گی، ان کی شیریں آواز میں لوگوں کو مسحور کردینے کی بے مثال صلاحیت تھی۔
وزیراعظم نے متعدد ٹوئیٹ میں کہا؛
’’میں اس دکھ کو لفظوں میں بیان نہیں کرسکتا، مشفق اور دیکھ بھال کرنے والی لتا دیدی اب ہمارے درمیان نہیں ہیں۔ ان کے جانے سے ملک میں ایک خلاء پیدا ہوگیا ہے، جسے کبھی پُر نہیں کیا جاسکتا۔ آنے والی نسلیں انہیں بھارتی ثقافت کی ایک عظیم شخصیت کے طور پر یاد رکھیں گی، ان کی شیریں آواز میں لوگوں کو مسحور کردینے کی بے مثال صلاحیت تھی۔‘‘
’’لتا دیدی کے گیتوں میں جذبات کا تنوع تھا، انہوں نے دہائیوں تک بھارتی فلمی دنیا میں ہونے والی تبدیلی کو قریب سے دیکھا ۔ فلموں سے الگ ، وہ ہمیشہ بھارت کی ترقی کے تئیں پرجوش تھیں۔ وہ ہمیشہ ایک مضبوط اور ترقی یافتہ بھارت دیکھنا چاہتی تھیں۔‘‘
’’میں اسے اپنے لئے عزت افزائی مانتا ہوں کہ مجھے لتا دیدی سے ہمیشہ بے انتہا پیار ملا ہے۔ ان کے ساتھ میری بات چیت ہمیشہ یاد رہے گی۔ میں لتا دیدی کے انتقال پر اپنے اہل وطن کے ساتھ انتہائی غمزدہ ہوں۔ ان کے خاندان سے بات کی اور اظہار ہمدردی کیا۔ اوم شانتی! ‘‘
۔۔۔۔۔۔۔۔۔۔۔۔۔۔۔۔۔
ش ح۔ ف ا۔ ق ر۔
1222U-
(